संत पापा ने रोगियों के प्रति कलीसिया के दृष्टिकोण को प्रस्तुत करते हुए कहा, “कलीसिया के लिए रोगी एक ऐसा व्यक्ति होता है जिसमें येसु उपस्थित होते हैं जो अपने आपको उनके रूप में प्रस्तुत करते हुए कहते हैं, “मैं बीमार था और तुम मुझे देखने आये।” (मती. 25:36) अपने सम्पूर्ण मिशन में येसु रोगियों के करीब रहे, उनके साथ स्नेह से पेश आये तथा बहुतों को चंगा किया। कोढ़ियों से मुलाकात कर उन्हें चंगाई प्रदान की। हम उनके सरल हावभाव के महत्व की अनदेखा नहीं कर सकते, यद्यपि मूसा की सहिंता के अनुसार कोढियों का स्पर्श करना एवं उनके आवासों पर जाना मना था उन्होंने अपना हाथ बढ़ाकर उनका स्पर्श किया। येसु संहिता के मूल में जाते तथा उसे पड़ोसियों के प्रति प्रेम के सार के रूप में प्रस्तुत करते हैं। येसु कोढ़ियों का स्पर्श करते हैं ताकि वे समुदाय के बाहर अलग न रखे जाएँ। इस तरह येसु जो चंगाई देते हैं वह न केवल शारीरिक है किन्तु वे उनके हृदय को भी चंगा करते हैं।